Anɛ o maa suɔ nɛ o kane munyu nɛ ɔ ngɛ %% mi lo?
Baiblo ɔ Ngɛ Intanɛti ɔ Nɔ | NGMAMI KLƆUKLƆU Ɔ—JE EHE BAIBLO
Anɛ o maa suɔ nɛ o kane munyu nɛ ɔ ngɛ %% mi lo?
1 Blema lokoo ɔ, Mawu kɛ wa nɛmɛ ɔmɛ tu munyu kɛ gu gbali ɔmɛ a nɔ si abɔ ngɛ blɔhi fuu a nɔ.
2 Amlɔ nɛ ɔ ngɛ ligbi nɛ ɔmɛ a nyagbe ɔ, e gu Bi ko, nɔ nɛ e hla lɛ kaa gbosi ní yelɔ ngɛ níhi tsuo a nɔ ɔ nɔ nɛ e kɛ wɔ tu munyu, nɛ e nɔ lɛ e gu kɛ pee níhi a blɔ nya tomi ɔmɛ.
3 Lɛ ji Mawu hɛ mi nyami ɔ kpɛmi ɔ kɛ bɔ nɛ e ngɛ ha tutuutu ɔ henɔ pɛpɛɛpɛ, nɛ e baa níhi tsuo a yi kɛ guɔ e he wami munyu ɔ nɔ. Nɛ benɛ e gbe he tsukɔmi nya kɛ ha wa he yayami ɔmɛ ɔ, e hi si ngɛ Agboje ɔ hiɔ nɔ ngɛ hiɔwe.
4 Enɛ ɔ he ɔ, e ba hi pe bɔfo ɔmɛ hluu po kaa e ná biɛ ko nɛ hɛ mi ngɛ nyami kulaa pe a nɔ́ ɔ.
5 Kaa nɔ hyɛmi nɔ́ ɔ, bɔfo ɔmɛ a kpɛti mɛnɔ lɛ Mawu de lɛ hyɛ ke: “Ye bi ji mo; mwɔnɛ ɔ, i ba pee o tsɛ”? Kɛ jehanɛ se hu: “Ma pee e tsɛ, nɛ e maa pee ye binyumu”?
6 Se benɛ e kpale ngɔ e Kekleekle Bi ɔ kɛ ba zugba a nɔ he nɛ nimli ngɛ ɔ, e de ke: “Nɛ ha nɛ Mawu bɔfo ɔmɛ tsuo nɛ a wo e hɛ mi nyami.”
7 Jehanɛ se hu ɔ, e deɔ ngɛ e bɔfo ɔmɛ a he ke: “E pee e bɔfo ɔmɛ mumihi, kɛ e sɔmɔli ɔmɛ la lilɛ.”
8 Se e de ngɛ Bi ɔ he ke: “Mawu ji o matsɛ sɛ kɛ yaa neneene kɛ neneene, o Matsɛ Yemi ɔ he matsɛ tso ɔ ji dami matsɛ tso.
9 O suɔ dami, nɛ o hiɔ mlaa nɔ tɔmi. Enɛ ɔ he je nɛ Mawu, nɛ ji o Mawu ɔ ngɔ bua jɔmi nu kɛ pɔ mo nu pe o huɛmɛ ɔmɛ ɔ nɛ.”
10 Nɛ: “Ngɛ sisije ɔ, Oo Nyɔmtsɛ, o to zugba a sisi, nɛ o nine nya ní tsumihi ji hiɔwe ɔmɛ.
11 A hɛ mi ma kpata, se moo lɛɛ o maa hi si; nɛ kaa bɔ nɛ tade peeɔ ɔ, mɛ tsuo a kpa mi ma gbɔjɔ,
12 o ma koklo mɛ kaa tade klɔii, kaa tade, nɛ a ma tsake mɛ. Se moo lɛɛ o ngɛ kaa bɔ nɛ o ngɛ ɔ, nɛ o jeha amɛ be nyagbe bae gblegbleegble.”
13 Se bɔfo ɔmɛ a kpɛti mɛnɔ lɛ e de ngɛ e he hyɛ ke: “Hii si ngɛ ye hiɔ nɔ kɛ yaa si ma ngɔ o he nyɛli ɔmɛ kɛ pee nɔ́ nɛ o kɛ o nane maa ma nɔ” ɔ?
14 Anɛ pi mumihi ji mɛ tsuo kɛ ha sɔmɔmi klɔuklɔu nɛ́ a tsɔ mɛ kɛ ho kaa a ya sɔmɔ nihi nɛ a ma ná yi wami hemi ɔ lo?